CELEX: C2007/069/06
Language: fi
Date: 2007-03-24 00:00:00
Title: Asia C-535/06 P: Valitus, jonka Moser Baer India Ltd on tehnyt 28.12.2006 yhteisöjen ensimmäisen oikeusasteen tuomioistuimen (neljännen jaoston) asiassa T-300/03, Moser Baer India Ltd v. Euroopan unionin neuvosto, 4.10.2006 antamasta tuomiosta

24.3.2007   
            
            
               FI
            
            
               Euroopan unionin virallinen lehti
            
            
               C 69/3
            
         Valitus, jonka Moser Baer India Ltd on tehnyt 28.12.2006 yhteisöjen ensimmäisen oikeusasteen tuomioistuimen (neljännen jaoston) asiassa T-300/03, Moser Baer India Ltd v. Euroopan unionin neuvosto, 4.10.2006 antamasta tuomiosta
   (Asia C-535/06 P)
   (2007/C 69/06)
   Oikeudenkäyntikieli: englanti
   Asianosaiset
   
      Valittaja: Moser Baer India Ltd (edustajat: Δικηγόρος K. Adamantopoulos ja solicitor R. MacLean ja solicitor J. Branton)
   
      Muut osapuolet: Euroopan unionin neuvosto, Euroopan yhteisöjen komissio, Committee of European CD-R and DVD+/-R Manufacturers (CECMA)
   Vaatimukset
   Valittaja vaatii, että yhteisöjen tuomioistuin
   
               —
            
            
               kumoaa ensimmäisen oikeusasteen tuomioistuimen asiassa T-300/03, Moser Baer India Ltd v. Euroopan unionin neuvosto, 4.10.2006 antaman tuomion
            
         
               —
            
            
               hyväksyy samat vaatimukset, jotka on esitetty ensimmäisen oikeusasteen tuomioistuimessa vireillä olevassa asiassa T-300/03, Moser Baer India Limited v. Euroopan unionin neuvosto, eli että neuvoston asetus (EY) 960/2003 (1) kumotaan sikäli kuin se koskee valittajaa
            
         
               —
            
            
               velvoittaa neuvoston korvaamaan valittajalle tästä valituksesta ja asiasta T-300/03, Moser Baer India Limited v. Euroopan unionin neuvosto, aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Valittaja vetoaa kolmeen valitusperusteeseen ensimmäisen oikeusasteen tuomioistuimen tuomiota vastaan.
   Ensimmäinen valitusperuste koskee sitä, että ensimmäisen oikeusasteen tuomioistuin on loukannut johdonmukaisuuden periaatetta ja huolellisen tutkinnan periaatetta, kun se on määrittänyt sen tasoitustullin määrän, jota oli riidanalaisen asetuksen mukaan sovellettava Euroopan yhteisöön tuotuihin CD-R levyihin. Kyseisessä perusteessa valittaja väittää, että ensimmäisen oikeusasteen tuomioistuin ei ole noudattanut yllämainittuja periaatteita, kun se on todennut, että yhteisön toimielimet toimivat lainmukaisesti määritellessään valittajan koko omaisuuden kuuluvan omaisuusryhmään, joka sai tasoitustoimenpiteiden alaista tukea. Tämän seurauksena ensimmäisen oikeusasteen tuomioistuin jätti noudattamatta yllämainittuja yhteisön oikeuden periaatteita.
   Toinen peruste jakautuu kahteen osaan: (i) ensimmäisen oikeusasteen tuomioistuin ei ole arvioinut oikein tutkimusaineistoon sisältyvää ja riidanalaisessa asetuksessa esitettyä keskenään ristiriitaista näyttöä vahingon määrittämisen kannalta ratkaisevasta tekijästä, eli intialaisten CD-R levyjen tuonnin hinnasta, vahinkoa koskevan tutkimusajanjakson aikana; ja (ii) se, että ensimmäisen oikeusasteen tuomioistuin hyväksyi ne riidanalaisessa asetuksessa esitetyt toteamukset, jotka koskevat yhteisön CD-R levyjen tuotannonalan varastojen suuruutta, on seikka, joka tukee riidanalaisessa asetuksessa tehtyä vahinkoa koskevaa päätelmää.
   Kolmas peruste koskee sitä, että ensimmäisen oikeusasteen tuomioistuin ei ole ottanut asianmukaisesti huomioon yhteisön tukia koskevan perusasetuksen 8 artiklan 7 kohtaa eikä se ole ottanut huomioon niiden tekijöiden vaikutusta, jotka eivät liity CD-R levyjen tuontiin Intiasta, kun se on tutkinut Intian tuonnin ja yhteisön CD-R levyjen tuotannonalalle aiheutuneen väitetyn vahingon välistä syy-yhteyttä.
   
      (1)  EUVL L 138, s. 1.